Source: http://www.europarl.europa.eu/doceo/document/A-8-2018-0200_FI.html
Timestamp: 2019-11-19 07:37:27+00:00
Document Index: 1055513

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko\n', 'kko ', 'kko ', 'KKO ']

MIETINTÖ ehdotuksesta neuvoston direktiiviksi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta tiettyjen ajoneuvoveroa koskevien säännösten osalta
Menettely : 2017/0115(CNS)
Asiakirjan elinkaari : A8-0200/2018
523k 90k
ehdotuksesta neuvoston direktiiviksi verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun direktiivin 1999/62/EY muuttamisesta tiettyjen ajoneuvoveroa koskevien säännösten osalta
(COM(2017)0276 – C8‑0196/2017 – 2017/0115(CNS))
– ottaa huomioon komission ehdotuksen neuvostolle (COM(2017)0276),
– ottaa huomioon Euroopan unionin toiminnasta tehdyn sopimuksen 113 artiklan, jonka mukaisesti neuvosto on kuullut parlamenttia (C8‑0196/2017),
– ottaa huomioon liikenne- ja matkailuvaliokunnan mietinnön ja talous- ja raha-asioiden valiokunnan lausunnon (A8-0200/2018),
(4) Ajoneuvoverot ovat kuluerä, joka toimialan on toistaiseksi maksettava joka tapauksessa, vaikka jäsenvaltioissa kannettaisiin tietulleja. Ajoneuvoverot voivatkin haitata tietullien käyttöönottoa.
(4) Ajoneuvoverot ovat kuluerä, joka toimialan ja etenkin pk-yritysten on toistaiseksi maksettava joka tapauksessa, vaikka jäsenvaltioissa kannettaisiin tietulleja. Ajoneuvoverot voivatkin haitata tietullien käyttöönottoa.
(5) Sen vuoksi jäsenvaltioille olisi annettava enemmän liikkumavaraa alentaa ajoneuvoveroja, mikä tapahtuu alentamalla direktiivissä 1999/62/EY vahvistettuja vähimmäismääriä. Jotta voitaisiin minimoida eri jäsenvaltioihin sijoittautuneiden kuljetusyritysten välisen kilpailun vääristymisen riski, vähimmäismäärien alentamisen pitäisi tapahtua asteittain.
(5) Kun otetaan huomioon kuljettuun matkaan perustuva tiemaksu ja jotta voitaisiin minimoida eri jäsenvaltioihin sijoittautuneiden kuljetusyritysten välisen kilpailun vääristymisen riski ja mahdollinen hallinnollinen rasite, jäsenvaltioille olisi annettava lisää liikkumavaraa alentaa ajoneuvoveroja, mikä tapahtuu alentamalla direktiivissä 1999/62/EY vahvistettuja vähimmäismääriä.
(5 a) Jäsenvaltioita olisi rohkaistava purkamaan kaikki ristiriitaa aiheuttavat verokannustimet, jotka haittaavat vähäpäästöistä liikkuvuutta ja tukevat tehottomia ja saastuttavia ajoneuvoja, kuten työsuhdedieselautoja.
(5 b) Jäsenvaltioille olisi annettava lisää harkintavaltaa ajoneuvoveron määrän alentamisen suhteen, jotta voidaan tukea kuljettuun matkaan perustuvien tietullien käyttöönottamista ja välttää mahdollista hallinnollista taakkaa, joten veron vähimmäismääriä olisi alennettava yhdessä vaiheessa 1 päivästä tammikuuta 2024 lähtien, millä annetaan jäsenvaltioille eniten joustovaraa päättää alentamisen määrästä ja nopeudesta.
2 a) Lisätään 6 artiklaan kohta seuraavasti:
”4 a. Jäsenvaltion raskaisiin tavarankuljetusajoneuvoihin soveltamien ajoneuvoverojen asteittainen vähentäminen on kompensoitava kokonaisuudessaan tietullijärjestelmästä saatavilla lisätuloilla. Kaikkien jäsenvaltioiden on 1 päivään tammikuuta 2024 mennessä otettava käyttöön tietullijärjestelmä tämän direktiivin mukaisesti.”.
Taulukko A: RASKAISIIN TAVARANKULJETUSAJONEUVOIHIN 31 PÄIVÄÄN JOULUKUUTA […] [lisätään tämän direktiivin voimaantulovuosi] SOVELLETTAVAT VEROJEN VÄHIMMÄISMÄÄRÄT
Taulukko A: RASKAISIIN TAVARANKULJETUSAJONEUVOIHIN 31 PÄIVÄÄN JOULUKUUTA 2023 SOVELLETTAVAT VEROJEN VÄHIMMÄISMÄÄRÄT
Jotta jäsenvaltioille suotaisiin lisää joustovaraa, ehdotetaan, että veron vähimmäismääriä alennetaan kertaluonteisena toimenpiteenä 1. tammikuuta 2024 lähtien, sen sijaan että alennus toteutettaisiin viidessä vaiheessa, kuten komissio ehdottaa.
Liite I – taulukko B
”Taulukko B: RASKAISIIN TAVARANKULJETUSAJONEUVOIHIN 1 PÄIVÄSTÄ TAMMIKUUTA [...] [lisätään tämän direktiivin voimaantuloa seuraava toinen vuosi] SOVELLETTAVAT VEROJEN VÄHIMMÄISMÄÄRÄT
Liite I – taulukko C
Taulukko C: RASKAISIIN TAVARANKULJETUSAJONEUVOIHIN 1 PÄIVÄSTÄ TAMMIKUUTA […] [LISÄTÄÄN TÄMÄN DIREKTIIVIN VOIMAANTULOA SEURAAVA TOINEN VUOSI] SOVELLETTAVAT VEROJEN VÄHIMMÄISMÄÄRÄT
Liite I – taulukko D
Taulukko D: RASKAISIIN TAVARANKULJETUSAJONEUVOIHIN 1 PÄIVÄSTÄ TAMMIKUUTA […] [lisätään tämän direktiivin voimaantuloa seuraava neljäs vuosi] SOVELLETTAVAT VEROJEN VÄHIMMÄISMÄÄRÄT
Liite I – taulukko E
Taulukko E: RASKAISIIN TAVARANKULJETUSAJONEUVOIHIN 1 PÄIVÄSTÄ TAMMIKUUTA […] [lisätään tämän direktiivin voimaantuloa seuraava neljäs vuosi] SOVELLETTAVAT VEROJEN VÄHIMMÄISMÄÄRÄT
Liite I – taulukko F – otsikko
Taulukko F: RASKAISIIN TAVARANKULJETUSAJONEUVOIHIN 1 PÄIVÄSTÄ TAMMIKUUTA […] [lisätään tämän direktiivin voimaantuloa seuraava neljäs vuosi] SOVELLETTAVAT VEROJEN VÄHIMMÄISMÄÄRÄT
Taulukko F: RASKAISIIN TAVARANKULJETUSAJONEUVOIHIN 1 PÄIVÄSTÄ TAMMIKUUTA 2024 SOVELLETTAVAT VEROJEN VÄHIMMÄISMÄÄRÄT
Komission ehdotuksessa tunnustetaan maantieliikenteen merkitys sisämarkkinoille, ja siinä paneudutaan maantieliikenteestä aiheutuviin ongelmiin, kuten sosioekonomisiin kysymyksiin ja ympäristökysymyksiin, esimerkiksi ilman pilaantumiseen, meluun ja ruuhkiin. Komissio katsoo, että kuljettuun matkaan perustuvien maksujen käyttöön ottamisella voidaan edistää ympäristöystävällisempää ja tehokkaampaa toimintaa, samalla kun tieliikenteen käyttäjiä kohdellaan oikeudenmukaisesti ja huolehditaan tarvittavan infrastruktuurin rahoittamisesta. Eurovinjettidirektiivissä 1999/62/EY on jo yksityiskohtainen oikeudellinen järjestelmä raskaista tavarankuljetusajoneuvoista perittäviä maksuja varten, ja siinä asetetaan kyseisistä ajonenuvoista perittävien ajoneuvoverojen vähimmäismäärät ja annetaan yksityiskohtaisia sääntöjä infrastruktuurimaksuista.
Komissio katsoo, että ajoneuvovero ei kuvasta infrastruktuurin erityistä käyttöä eikä se siten sovellu tehokkaaksi kannustimeksi pyrittäessä ympäristöystävällisempään liikenteeseen tai ruuhkien vähentämiseen. Toisaalta komissio katsoo, että tien todelliseen käyttöön suoraan kytkeytyvät tietullit soveltuvat paremmin näiden tavoitteiden saavuttamiseen.
Ehdotuksessa katsotaan, että ajoneuvoverot voivat aiheuttaa toimialalle kustannuksia riippumatta siitä, peritäänkö jäsenvaltiossa tietulleja vai ei. Niinpä komission ehdotuksessa suositellaan, että jäsenvaltioille olisi annettava enemmän liikkumavaraa, jotta ne voisivat asettaa raskaista tavarankuljetusajoneuvoista perittävän ajoneuvoveron alemmas kuin direktiivissä 1999/62/EY säädetyt vähimmäismäärät.
Esittelijä pitää laajasti ottaen komission ehdotusta myönteisenä ja kannattaa sitä, koska se merkitsee parannusta direktiiviin 1999/62/EY verrattuna, ja on samaa mieltä tavoitteesta.
Esittelijä on samaa mieltä siitä, että kuljettuun matkaan perustuvat tiemaksut saattavat kannustaa osaltaan ympäristöystävälliseen liikenteeseen oikeudenmukaisella ja yhdenvertaisella tavalla. Hän katsoo kuitenkin, että tällaista toimenpidettä käynnistettäessä olisi otettava huomioon kansalliset erityispiirteet ja kulloisellekin jäsenvaltiolle olisi suotava joustavuutta hyväksymisen ja täytäntöönpanon suhteen.
Tämä pätee myös ajoneuvoveron alentamiseen. Esittelijä on myös samaa mieltä siitä, että kun otetaan käyttöön kuljettuun matkaan perustuva maksujärjestelmä, on olennaista alentaa raskaiden tavarankuljetusajoneuvojen ajoneuvoveron määrää ja ottaa asianmukaisesti huomioon, millaisia lisäkustannuksia tämä voi aiheuttaa kuljetusalalle ja etenkin pk-yrityksille. Esittelijä antaa siksi täyden tukensa verotuksen lopettamiselle viiden vuoden kuluessa. Hän pitää kuitenkin tärkeänä, että ehdotettua joustavuutta yksinkertaistetaan, jotta siitä ei aiheudu hallinnollista taakkaa jäsenvaltiolle.
TALOUS- JA RAHA-ASIOIDEN VALIOKUNNAN LAUSUNTO (26.4.2018)
Komissio ilmoitti 31. toukokuuta 2017 pitkän aikavälin strategiasta Euroopan liikenneverkkojen nykyaikaistamiseksi (”Eurooppa liikkeellä”). Strategiassa ehdotetaan aloitteita, joilla edistetään siirtymistä puhtaaseen energiaan, oikeudenmukaisempia tiemaksuja, ruuhkien vähentämistä ja uusimpien digitaalisten ratkaisujen käyttöön ottamista. Tehokas ja luotettava liikennejärjestelmä on olennaisen tärkeä sisämarkkinoiden moitteettoman toiminnan kannalta ja yksi talouden keskeinen sektori.
Ehdotetulla neuvoston direktiivillä pyritään suomaan jäsenvaltioille liikkumavaraa raskaiden hyötyajoneuvojen verotuksen vähimmäistasojen alentamiseen siten, että tavoitteena on vuotuisten ajoneuvoverojen vaiheittainen lakkauttaminen.
Luonteeltaan vuotuiset ajoneuvoverot ovat maksuja, jotka liittyvät ajoneuvon rekisteröintiin veronmaksajan puolesta tiettynä aikana, eivätkä ne sellaisenaan heijasta mitään tiettyä infrastruktuurin käyttöä.
Siksi ehdotetussa direktiivissä käsitellään raskaiden hyötyajoneuvojen verotuksen vaiheittaista korvaamista tietulleilla ja käyttäjämaksuilla. Tämän ehdotuksen ohella on annettu toinen ehdotus, jolla edistetään erityisesti tietullien käyttöönottoa. Tietullit ovat eräänlaisia kuljettuun matkaan liittyviä tiemaksuja. Vuotuisen ajoneuvoveron poistamisen olisi helpotettava siirtymistä matkaan perustuvaan tiemaksuun, jolla kannustetaan tehokkaammin ruuhkien ja päästöjen vähentämiseen.
Ajoneuvoveron vaiheittainen vähentäminen toteutetaan muuttamalla direktiivissä 1999/62/EY vahvistettuja vähimmäistasoja viidessä vaiheessa viiden peräkkäisen vuoden aikana. Vähimmäistasojen vaiheittaisella alentamisella halutaan minimoida eri jäsenvaltioihin sijoittautuneiden kuljetusyritysten välisen kilpailun vääristymisen riski.
Komission vaikutustenarvioinnin mukaan ajoneuvoveron alentamismahdollisuus voi pienentää kuljetusyrittäjien rasitetta noin 2 miljardilla eurolla vuodessa, ja matkaan perustuvan tiemaksun käyttöön ottaminen voi kasvattaa tietullituloja 10 miljardia euroa vuodessa.
II – Valmistelijan kanta
Valmistelija kannattaa ehdotetussa neuvoston direktiivissä asetettuja tavoitteita, jotka koskevat vuotuisten ajoneuvomaksujen vaiheittaista lakkauttamista ja matkaan perustuvaan tiemaksuun siirtymisen edistämistä ja joilla tuetaan ruuhkien ja ilman pilaantumisen vähentämistä. Ehdotetuilla muutoksilla varmistetaan, että tiemaksujärjestelmät vastaavat paremmin ”saastuttaja maksaa” ja ”käyttäjä maksaa” -periaatteita. Valmistelija pitää myönteisenä, että komissio ehdottaa kaksinkertaisen verotuksen välttämistä korvaamalla verotus matkaan perustuvalla maksujärjestelmällä vuoden 2024 loppuun mennessä.
Valmistelija on kuitenkin huolissaan siitä, että vähimmäistasot poistetaan vaiheittain viiden vuoden aikana. Nykyisen ehdotuksen mukaan vähimmäistasot lakkautetaan leikkaamalla niitä vuosittain 20 prosentilla viisi kertaa, kunnes päästään nollatasoon. Tämän vuoksi jäsenvaltiot, jotka haluavat lakkauttaa vähimmäistasot niin nopeasti kuin se on ehdotetun neuvoston direktiivin nojalla mahdollista, joutuvat asettamaan uudet vähimmäistasot vuosittain viiden vuoden ajan. Tästä aiheutuu merkittäviä hallinnollisia kustannuksia kansallisille viranomaisille, ja se voimistaa liikennealaan kohdistuvaa rasitusta.
Siksi valmistelija ehdottaa, että ehdotettua neuvoston direktiiviä muutetaan vähimmäistasojen vaiheittaista lakkauttamista koskevan joustavuuden lisäämiseksi, jotta jäsenvaltiot voivat alentaa vähimmäistasoja enemmän siten, että vaiheita on vähemmän.
Koska ehdotettu direktiivi kuuluu talous- ja raha-asioiden valiokunnan (ECON) yksinomaiseen toimivaltaan (verotus), valmistelija pyytää liikenne- ja matkailuvaliokuntaa ottamaan ECON-valiokunnan tarkistukset huomioon muutoksitta.
Talous- ja raha-asioiden valiokunta pyytää asiasta vastaavaa liikenne- ja matkailuvaliokuntaa ottamaan huomioon seuraavat tarkistukset:
(5) Sen vuoksi jäsenvaltioille olisi annettava enemmän liikkumavaraa alentaa ajoneuvoveroja, mikä tapahtuu alentamalla direktiivissä 1999/62/EY vahvistettuja vähimmäismääriä. Jäsenvaltioiden siirtyminen ajoneuvoveroista tietulleihin ei saisi kuitenkaan johtaa tulonmenetyksiin. Jäsenvaltion soveltamien ajoneuvoverojen asteittainen vähentäminen olisi kompensoitava kokonaisuudessaan tietullijärjestelmästä saatavilla lisätuloilla. Kaikkien jäsenvaltioiden olisi 1 päivään tammikuuta 2024 mennessä otettava käyttöön tietullijärjestelmä tämän direktiivin mukaisesti.
(2 a) Lisätään 6 artiklaan kohta seuraavasti:
”4 a. Jäsenvaltion soveltamien ajoneuvoverojen asteittainen vähentäminen on kompensoitava kokonaisuudessaan tietullijärjestelmästä saatavilla lisätuloilla. Kaikkien jäsenvaltioiden on 1 päivään tammikuuta 2024 mennessä otettava käyttöön tietullijärjestelmä tämän direktiivin mukaisesti.”.
Liite I – taulukko A – otsikko
”Taulukko A: RASKAISIIN TAVARANKULJETUSAJONEUVOIHIN 31 PÄIVÄÄN JOULUKUUTA […] [lisätään tämän direktiivin voimaantulovuosi] SOVELLETTAVAT VEROJEN VÄHIMMÄISMÄÄRÄT”;
”Taulukko A: RASKAISIIN TAVARANKULJETUSAJONEUVOIHIN 31 PÄIVÄÄN JOULUKUUTA 2018 SOVELLETTAVAT VEROJEN VÄHIMMÄISMÄÄRÄT”;
Liite – 1 kohta – b alakohta
TAULUKKO F: RASKAISIIN TAVARANKULJETUSAJONEUVOIHIN 1 PÄIVÄSTÄ TAMMIKUUTA […] [LISÄTÄÄN TÄMÄN DIREKTIIVIN VOIMAANTULOA SEURAAVA VIIDES VUOSI] SOVELLETTAVAT VEROJEN VÄHIMMÄISMÄÄRÄT
Verojen ja maksujen kantaminen raskailta tavaraliikenteen ajoneuvoilta tiettyjen infrastruktuurien käytöstä tiettyjen ajoneuvojen verotusta koskevien säännösten osalta